# Bosnia and Herzegovina

Federation of Bosnia and Herzegovina

# Sarajevo Canton

# Municipality of Hadžići

MUNICIPALITY MAYOR

# Bosna i Hercegovina

Federacija Bosne i Hercegovine

# Kanton Sarajevo

# Općina Hadžići

OPĆINSKI NAČELNIK



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na osnovu člana 21.a Zakona o zaštiti ličnih podataka („Službeni glasnik Bosne i Hercegovine“ broj 49/06, 76/11 i 89/11) i člana 38. Statuta Općine Hadžići ( «Službene novine Kantona Sarajevo» br. 15/09,17/12,10/13 i 14/13-ispravka, 11/18 i 1/20) Općinski načelnik d o n o s i

**O D L U K U**

**O VIDEO NADZORNOM SISTEMU U OPĆINI HADŽIĆI**

**Član 1.**

Odlukom o video nadzornom sistemu u općini Hadžići (u daljem tekstu: Odluka) se bliže određuje uspostava video nadzornog sistema, definira njegova svrha i opravdanost te uređuju pravila prikupljanja, obrade, načina korištenja i davanja prikupljenih podataka zajedno sa načinom i rokovima čuvanja.

**Član 2.**

Video nadzor se provodi u svrhu zaštite i sigurnosti stranaka/korisnika usluga općine Hadžići i njenih pripadajućih objektata kao i uposlenika i drugih osoba, zbog podizanje nivoa sigurnosti objekata i komletne imovine, sprečavanja, onemogućavanja, a po potrebi istraživanja po pitanju sigurnosnih incidenata, mogućih opasnosti ili neovlaštenih fizičkih ulazaka, uključujući neovlaštene pristupe IT infrastrukturi kao i zbog sprečavanja, otkrivanja i istraživanja slučajeva krađe, uništenja i oštećenja opreme ili imovine u vlasništvu općine Hadžići.

**Član 3.**

Sistem video nadzora može se upotrebljavati samo u skladu sa svrhom propisanom ovom Odlukom.

Podaci prikupljeni sistemom video nadzora se koriste u skladu sa odredbama Zakona o zaštiti ličnih podataka („Službeni glasnik Bosne i Hercegovine“ broj 49/06, 76/11 i 89/11).

**Član 4.**

Video zapis obuhvata snimanje i pohranjivanje vizuelnih zapisa.

Sistem video nadzora obuhvata unutrašnje i vanjske video kamere i uređaje za pohranu i arhiviranje video zapisa.

**Član 5.**

Unutrašnje video kamere pokrivaju hodne linije i to: službeni ulaz, šalter salu,hodnik u prizemlju,hodnik prvog sprata i ulaz u prostoriju na drugom spratu u kojoj se nalaze serveri.

**Član 6.**

Vanjske video kamere pokrivaju prostor: požarnih stepenica, parking u garaži, spomenik i rampu ispred zgrade, ulaz u zgradu općine, parking na zadnjem dijelu općine,dio općine koji je okrenut prema džamiji, park i ulaz u džamiju te dječije igralište u Žunovnici.

**Član 7.**

Na ulazu u zgradu općine Hadžići i na dijelovima oko zgrade koji su pokriveni videonadzorom postavljaju se vidljivi znaci obavijesti: OBJEKLAT JE POD VIDEONADZOROM.

**Član 8.**

Uređaji za snimanje se nalaze u prostorijama info pulta općine Hadžići kao i prostorijama za portire .

**Član 9.**

Snimci naslali korištenjem videonadzora se pohranjuju na snimaču te se isti automatski brišu po proteku od 90 od dana nastanka snimka.

**Član 10.**

Uposlenici raspoređeni na radno mjesto recepcionara i portira imaju mogućnost uvida u sistem videonadzora putem monitorig stanice koja je smještena u prostorijama info pulta za trenutne snimke video kamera postavljenih u sjedištu općine Hadžići.

Kontrolu, način i vrstu korištenja podataka koji se prikupljaju video nadzorom vršit će nadležna općinska služba putem sistem administratora i administratora lokalne mreže.

Pristup video zapisu ima pravo Općinski načelnik, a po zahtjevu podaci iz video zapisa se mogu dostaviti Ministarstvu unutrašnjih poslova, ovlaštenim policijskim agencijama, tužilaštvu. Podaci se daju na elektonskim medijima u slučajevima kada se desila incidentna situacija vezana za ugrožavanje sigurnosti imovine i ljudi, kada je nadležni organ podnio pismeni zahtjev za omogućavanje prisupa video zapisima sa jasno određenim vremenskim razobljem za koji se traži prisup video zapisima kao i da u arhivi snimljenog materijala postoji video snimak u traženom vremenskom razdoblju.

**Član 11.**

Ova Odluka stupa na snagu danom donošenja i bit će objavljena na oglasnoj ploči i web stranici općine Hadžići.

Broj: 02-04-1-9750/22 OPĆINSKI NAČELNIK

Hadžići, 07.11.2022.godine

 Hamdo Ejubović, dipl.ing.maš.